Man kritiek ná ’mislukte ‘kaping’Argieffoto ŉ Man van New Germany in KwaZulu-Natal is in ŉ ernstige toestand na die hospitaal gehaas nadat hy twee skietwonde opgedoen het tydens ŉ ‘mislukte kaping’. Russel Meiring, ER24-woordvoerder, sê nooddiensspanne het die man in sy tuin in ŉ ernstige toestand gevind nadat bure die nooddienste ontbied het. Die man is in sy nek en gesig geskiet, en lewensondersteunende middels moes dadelik gebruik word om die man se lewe te red. Die verdagtes het hom vermoedelik in die oprit van sy huis aangeval. Dit is egter onseker of die verdagtes daarin geslaag het om met die motor weg te jaag. Die man is na ŉ nabygeleë hospitaal in dié provinsie vervoer. Meiring sê die presiese gebeure tydens die voorval is nog nie in dié stadium bekend nie, maar ŉ polisie-ondersoek duur voort. Niemand is nog in verband met die voorval in hegtenis geneem nie.